Pápakovácsi Község Önkormányzat

Képviselő-testületének

6/2017(VI.30.) önkormányzati rendelete

a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetés szabályairól

Pápakovácsi Község Önkormányzat Képviselő-testülete  az épített környezet alakításáról és védelméről szóló 1997. évi LXXVIII. törvény 6/A.§ (3) bekezdés a) pontjában kapott felhatalmazás alapján és a 8. § vonatkozásában a közigazgatási hatósági eljárás és szolgáltatás általános szabályairól  szóló 2004. évi CXL. törvény 19.§ (2) bekezdésében kapott felhatalmazás alapján, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 29. § és 29/A. §-ában meghatározott feladatkörében eljárva az alábbiakat rendeli el:

I. Fejezet

Általános rendelkezések

1. A rendelet célja

1. §

E rendelet célja, hogy a településfejlesztési koncepció, az integrált településfejlesztési stratégia, településrendezési eszközök, a településképi arculati kézikönyv és a településképi rendelet (a továbbiakban: fejlesztési, rendezési és településképi eszközök elkészítésére, módosítására irányuló eljárás során történő egyeztetéseknél biztosítsa a véleményező partnerek szélesebb körben történő bevonását, az elfogadott dokumentumok nyilvánosságát és az észrevételek, javaslatok megfelelő dokumentálási rendjét.

2. A partnerek köre

2. §

(1) Az egyeztetésben részt vevő partnerek köre valamennyi eljárás során a település közigazgatási területén

1. állandó lakhellyel, tartózkodási hellyel, illetve ingatlantulajdonnal rendelkező természetes személyek

2. székhellyel, telephellyel rendelkező vállalkozók, gazdálkodó szervezetek

3. működő elismert egyházak, civil és érdekképviseleti szervezetek

(2) A fejlesztési és rendezési eszközök készítése, módosítása során az eljárási szakaszhoz (1. melléklet) tartozó hirdetményben meghatározott határidőn belül a partneri adatlapon (2. melléklet) bejelentkezett partnerek tekinthetők érintett résztvevőnek.

(3) Az aláírt partneri adatlapon meg kell jelölni a véleményezési eljárás tárgyát, a jogosultságot, a partner nevét, képviselőjét, címét/székhelyét, e-mail címét (ha van) és telefonszámát (ha van) (továbbiakban együtt: pontos adatok).

II. Fejezet

A partnerek tájékoztatásának módja és eszközei

1. A tájékoztatás megindítása és a véleményezés lehetőségei

3. §

(1)Az önkormányzat a partnerek tájékoztatásának elősegítésére a partnerségi egyeztetés során keletkező dokumentációkat megjeleníti az 1. melléklet szerinti módon

1. közterületen elhelyezett hirdető felületen

2. [www.papakovacsi.hu](http://www.fehergyarmat.hu/) honlapon,

3. lakossági fórumon.

(2) A lakossági fórum helye és ideje az (1) bekezdés 1., 2., pontja szerint kerül meghirdetésre a lakossági fórum előtt legalább 8 nappal.

(3) Amennyiben az anyag terjedelme, formátuma nem teszi lehetővé a (2) bekezdés szerinti közzétételét, úgy a hirdetményben meg kell jelölni, hogy mely időpontokban és hol van lehetőség a dokumentumokba történő betekintésre.

(4) A partnerek a honlapról letölthető, illetve a Pápakovácsi Közös Önkormányzati Hivatalban átvehető partneri adatlap felhasználásával a tájékoztatóban meghatározott határidőn belül tehetnek észrevételt, javaslatot, nyilváníthatnak véleményt a településfejlesztési, településrendezési, valamint településképi dokumentumok tekintetében. A lakossági fórumon a szóban elhangzott érdemi véleményt tartalmazó jegyzőkönyvben rögzítettek kerülnek dokumentálásra az egyeztetési eljárásban.

(5) Az aláírt partneri adatlapon meg kell jelölni a véleményezési eljárás tárgyát, a jogosultságot, a partner nevét, képviselőjét, címét/székhelyét, e-mail címét (ha van) és telefonszámát (ha van). Ezen adatok megadása szükséges az érintett részéről abban az esetben is, ha a lakossági fórumon elhangzott javaslatát, észrevételét kéri jegyzőkönyvbe foglalni.

(6) A partneri adatlapon történő észrevételt és javaslatot a partnerek a közzétett tájékoztató/hirdetmény alapján a hirdetmény megjelenésének napjától a hirdetményben meghatározott határidőig tehetik meg

1. a papír alapú adatlap Pápakovácsi Közös Önkormányzati Hivatal címére ( 8596 Pápakovácsi Fő utca 19.) történő megküldésével, leadásával,

2. az adatlap elektronikus levélben történő megküldéssel a [papakovacsi@globonet.hu](mailto:papakovacsi@globonet.hu) email címre.

2.A partnerek véleményeinek, javaslatainak kezelése, dokumentálása, nyilvántartása

4. §

(1) A partnerek a fejlesztési és rendezési eszközök készítése, módosítása során a hirdetményben meghatározott határidőig, a Kormányrendeletben meghatározott eljárási szakaszokban a dokumentációkról írásos észrevételt, javaslatot tehetnek, véleményt nyilváníthatnak

- az előzetes tájékoztatási szakaszban a fejlesztési és rendezési eszközök kidolgozása előtt a készítés, módosítás szándékáról, melyről a 3. § szerint kapnak tájékoztatást a hirdetményben (3.melléklet),

- a véleményezési szakaszban és a végső véleményezési szakasz előtti véleményezési szakaszban a fejlesztési és rendezési eszközök elkészült tervezetéről, melyről a 3.§  szerint kapnak tájékoztatást a hirdetményben (4.melléklet).

(2) A nem partneri adatlapon, vagy nem pontos adatokkal, vagy határidőn kívül beérkezett, véleményeket, észrevételeket, javaslatokat figyelmen kívül kell hagyni.

(4) A pontos adatokkal, határidőn belül bejelentkezett partnerektől a beérkezett javaslatokat, véleményeket (továbbiakban: érdemi észrevételek) a főépítész összesíti és a véleményezés alatt lévő dokumentáció ügyiratához csatolja.

(5) A hirdetményben jelölt határidő leteltét követően az érdemi észrevételeket a főépítész szakmai javaslat készítése céljából megküldi a véleményezésre közzétett dokumentum készítésével megbízott tervezőnek.

(6) A tervezői szakmai javaslat alapján a főépítész valamennyi érdemi észrevételre választ állít össze.

 (7) A polgármester és a főépítész a beérkezett érdemi észrevételeket és az arra összeállított válaszokat ismerteti a Képviselő-testülettel, amelyek elfogadásáról vagy el nem fogadásáróldönt. A vélemény el nem fogadása esetén a döntést indokolnia kell.

(8) A Képviselő-testület (7) bekezdés szerinti döntését a 3.§-ban meghatározottak szerint közzé kell tenni. (5. melléklet)

3. Az el nem fogadott javaslatok, vélemények indokolásának módja, a dokumentálásuk, nyilvántartásuk rendje

5. §

(1) A Közös Önkormányzati Hivatal az el nem fogadott javaslatokról, véleményekről készített táblázatot az ügy aktájában elhelyezve meg kell őrizni.

(2) Amennyiben az állami főépítészi eljárásban a partnerek részéről nem érkezik észrevétel, javaslat, az Önkormányzat főépítésze – partnerségi egyeztetést lezáró döntésként- ennek tényét írásban rögzíti és ez esetben a Képviselő-testület döntésére nincs szükség.

(3) A Képviselő-testület – állami főépítészi eljárás esetén az Önkormányzat főépítészének – döntése feltöltésre kerül a honlapra.

4. Az elfogadott koncepció, stratégia és településrendezési eszközök nyilvánosságát biztosító intézkedések

6. §

(1) Valamennyi elfogadott koncepció, stratégia, és településrendezési eszköz jóváhagyásának kihirdetését követő 10 napon belül a Közös Önkormányzati Hivatal az elfogadott fejlesztési és rendezési eszközt teljes terjedelmében feltölti az önkormányzat honlapjára (5. melléklet)

(2)Az intézkedésről felhívást kell közzétenni a 3.§ (1) bekezdésében foglaltak alapján.

III. Fejezet

Záró rendelkezések

7. §

E rendelet a kihirdetését követő napon lép hatályba, rendelkezéseit a folyamatban lévő eljárásokra is alkalmazni kell.

Pápakovácsi 2017. június 19.

Burghardt Ferenc Bóka Istvánné

polgármester jegyző

A rendelet kihirdetve:

2017. június 30.

Bóka Istvánné

jegyző

1. melléklet a 6/2017.(VI.30.) önkormányzati rendelethez

|  |  |  |  |  |  |  |
| --- | --- | --- | --- | --- | --- | --- |
| Partneri egyeztetés szükségessége, tájékoztatás módja | | | | | | |
|  | | | előzetes tájékoztatási szakasz | | véleményezési szakasz | végső szakmai véleményezési szakasz előtt |
| Településfejlesztési eszközök | Koncepció | készítés | teljes körű tájékoztatás | | teljes körű tájékoztatás | - |
| módosítás | - | | 1. vagy 3. | - |
| Stratégia | készítés | teljes körű tájékoztatás | | teljes körű tájékoztatás | - |
| módosítás | - | | 1. vagy 3. | - |
| Településrendezési eszköz | Teljes eljárás | készítés | teljes körű tájékoztatás | | teljes körű tájékoztatás | - |
| módosítás | teljes körű tájékoztatás | | teljes körű tájékoztatás | - |
| Egyszerűsített eljárás | készítés | - | | teljes körű tájékoztatás | - |
| módosítás | - | | teljes körű tájékoztatás | - |
| Tárgyalásos eljárás (nemzetgazdasági szempontból) | készítés | - | | - | teljes körű tájékoztatás |
| módosítás | - | | - | teljes körű tájékoztatás |
| Tárgyalásos eljárás  ( Korm. által ki- hirdetett vész- helyzet esetén) | készítés | - | | 1. vagy 3. | 1. vagy 3. |
| módosítás | - | | 1. vagy 3. | 1. vagy 3. |
| Állami főépítészi eljárás | készítés | - | | - | - |
| módosítás | - | | - | záró vélemény megkérése előtt 1. vagy 3. |
| Településképi  eszköz | Településképi rendelet | készítés | teljes körű tájékoztatás | | teljes körű tájékoztatás | - |
| módosítás | teljes körű tájékoztatás | | teljes körű tájékoztatás | - |
| Arculati kézikönyv | készítés | teljes körű tájékoztatás | | teljes körű tájékoztatás | - |
| módosítás | teljes körű tájékoztatás | | teljes körű tájékoztatás | - |
| Teljes körű tájékoztatás  1. közterületen elhelyezett hirdető felületen  2. [www.papakovacsi.hu](http://www.papakovacsi.hu/) honlapon,  3. lakossági fórumon  (minimum 8 nappal előtte meg kell   hirdetni az 1., 2., 3., módon ) | | | | Határidő az észrevétel, javaslat megtételére  Teljes körű tájékoztatás esetén:  lakossági fórumtól számított 8 napon belül  Ha nincs lakossági fórum:  1. vagy 3. szerinti közzétételtől számított  8 napon belül | | |

2. melléklet a 6/2017.(VI.30.) önkormányzati rendelethez

PARTNERI ADATLAP

A fejlesztési és rendezési eszközök készítésével, módosításával összefüggő partnerségi egyeztetésben való részvételhez

Alulírott

|  |  |
| --- | --- |
| Név/Megnevezés: |  |
| Képviseletre jogosult személy: |  |
| Lakcím/Székhely: |  |
| E-mail cím: |  |
| Telefonszám: |  |

mint Pápakovácsi Közigazgatási területén

* állandó lakhellyel, tartózkodási hellyel, illetve ingatlantulajdonnal rendelkező természetes személy
* székhellyel, telephellyel rendelkező vállalkozó, gazdálkodó szervezet
* működő elismert egyház, civil szervezet, érdekképviseleti szervezet

a Pápakovácsi Község Önkormányzata által készítendő

|  |
| --- |
|  |

megnevezésű dokumentum partnerségi egyeztetési eljárásának jelen

* előzetes tájékoztatási szakaszában
* véleményezési szakaszában, végső szakmai véleményezési szakasz előtti véleményezési szakaszban

a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet és a településfejlesztési koncepció, az integrált településfejlesztési stratégia, településrendezési eszközök, a településképi arculati kézikönyv és a településképi rendelet partnerségi egyeztetés szabályairól szóló ……………/2017. ( ) sz. önkormányzati rendeletben foglaltak szerint az alábbi véleménnyel, javaslattal, észrevétellel kívánok élni:

|  |
| --- |
|  |

Az eljárás további szakaszaiban

* részt kívánok venni.
* nem kívánok részt venni.

A hirdetményekről elektronikusan (e-mail) értesítést

* kérek,
* nem kérek.

Pápakovácsi, 20…………………..hó………nap

……………………………

aláírás

A kitöltött, aláírt adatlapot kérjük, hogy juttassa el az alábbi címek valamelyikére:

Postacím: Pápakovácsi Közös Önkormányzati Hivatal (8596 Pápakovácsi Fő utca 19. )

E-mail cím: [papakovacsi@globonet.hu](mailto:papakovacsi@globonet.hu)

3. melléklet a 6/2017.(VI.30.) önkormányzati rendelethez

HIRDETMÉNY

(minta - előzetes tájékoztatási szakasz)

Ezúton tájékoztatom az érintett Partnereket, hogy Pápakovácsi Község Önkormányzata megindította a …... önkormányzati határozattal megállapított településszerkezeti tervének, valamint a …………… önkormányzati rendelettel jóváhagyott helyi építési szabályzatának és szabályozási tervének módosítását / új településrendezési eszközök készítését a ……. területre vonatkozóan.

Az Önkormányzat - a teljes körű nyilvánosság biztosításának érdekében az előzetes tájékoztatási szakasz dokumentációját közzétette közterületen elhelyezett hirdetőfelületen, a www.papakovacsi hu honlapon, továbbá lakossági fórumot tart, melynek időpontja és helye:

A véleményezés módja: A Partnerségi Egyezetési Szabályzatban meghatározott Partnerek a www.papakovacsi hu honlapról letölthető, illetve a Pápakovácsi Közös Önkormányzati Hivatalban átvehető partneri adatlap kitöltésével bejelentkezhetnek a véleményezési eljárásba és közölhetik írásos észrevételeiket, javaslataikat, véleményeiket. A kitöltött partneri adatlapot Pápakovácsi Közös Önkormányzati Hivatal (8596 Pápakovácsi Fő utca 19.) címére vagy a [papakovacsi@globonet.hu](mailto:papakovacsi@globonet.hu) elektronikus levélcímre szíveskedjenek megküldeni.

A vélemények beérkezési határideje: 20…………………………..

Jelen hirdetményt a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet és a településfejlesztési koncepció, az integrált településfejlesztési stratégia, településrendezési eszközök, a településképi arculati kézikönyv és a településképi rendelet partnerségi egyeztetés szabályairól szóló /2017.( ) sz. önkormányzati rendelet alapján teszem közzé.

Együttműködésüket köszönöm.

Pápakovácsi ,

polgármester

4. melléklet a 6/2017.(VI.30.) önkormányzati rendelethez

HIRDETMÉNY

(minta - véleményezési szakasz)

Ezúton tájékoztatom az érintett Partnereket, hogy Pápakovácsi Község Önkormányzata elkészítette a …... önkormányzati határozattal megállapított településszerkezeti tervének, valamint a …………… önkormányzati rendelettel jóváhagyott helyi építési szabályzatának és szabályozási tervének módosítását / új településrendezési eszközök készítését a ……. területre vonatkozóan.

Az Önkormányzat - a teljes körű nyilvánosság biztosításának érdekében - a véleményezési szakasz dokumentációját, azaz a településrendezési eszközök elkészült tervezetét közzétette a www.papakovacsi.hu honlapon/ közterületen elhelyezett hirdető felületen

A véleményezés módja : a Partnerségi Egyezetési Szabályzatban meghatározott Partnerek a [www.papakovacsi.hu](http://www.papakovacsi.hu/) honlapról letölthető, illetve a Pápakovácsi Közös Önkormányzati Hivatalban átvehető partneri adatlap kitöltésével bejelentkezhetnek a véleményezési eljárásba és közölhetik írásos észrevételeiket, javaslataikat, véleményeiket. A kitöltött partneri adatlapot Pápakovácsi Közös Önkormányzati Hivatal (8596 Pápakovácsi Fő utca 19. ) címére vagy a [papakovacsi@globonet.hu](mailto:papakovacsi@globonet.hu) elektronikus levélcímre szíveskedjenek megküldeni.

A vélemények beérkezési határideje: 20……………………….

Jelen hirdetményt a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet és a településfejlesztési koncepció, az integrált településfejlesztési stratégia, településrendezési eszközök, a településképi arculati kézikönyv és a településképi rendelet partnerségi egyeztetés szabályairól szóló /2017. () sz. önkormányzati rendelet alapján teszem közzé.

Együttműködésüket köszönöm.

Pápakovácsi ,

polgármester

5. melléklet a 6/2017.(VI.30.) önkormányzati rendelethez

HIRDETMÉNY

(minta – vélemények elfogadása)

Ezúton tájékoztatom az érintett Partnereket, hogy Pápakovácsi Község Önkormányzata megtárgyalta a …………… önkormányzati határozattal megállapított településszerkezeti tervének, valamint a … önkormányzati rendelettel jóváhagyott helyi építési szabályzatának és szabályozási tervének módosítása / új településrendezési eszközök készítése a ……. területre.

A Képviselő-testület a …… önkormányzati határozatában döntött a vélemények elfogadásáról.

A teljes körű nyilvánosság biztosításának érdekében a településfejlesztési koncepció, az integrált településfejlesztési stratégia, településrendezési eszközök, a településképi arculati kézikönyv és a településképi rendelet partnerségi egyeztetés szabályairól szóló …/2017. ( ) sz. önkormányzati rendelet alapján kerültek közzétételre az elfogadott vélemények a [www.papakovacsi.hu](http://www.papakovacsi.hu/) honlapon elhelyezett hirdető felületen.

Jelen hirdetményt a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet és a településfejlesztési koncepció, az integrált településfejlesztési stratégia, településrendezési eszközök, a településképi arculati kézikönyv és a településképi rendelet partnerségi egyeztetés szabályairól szóló 10/2017. (II.24.) sz. önkormányzati rendelet  alapján teszem közzé.

Pápakovácsi ,

polgármester